**ZMLUVA O DIELO**

### **podľa § 536 a nasl. zákona č. 513/1991 Zb. Obchodný zákonník v znení neskorších predpisov**

**(ďalej len „Zmluva“)**

**Táto Zmluva sa uzatvára v rámci projektu „Snina – mesto pripravené na klimatickú zmenu“, financovaného z Nórskych grantov a štátneho rozpočtu Slovenskej republiky**

**I.**

# ZMLUVNÉ STRANY

* 1. **Objednávateľ**: **Mesto Snina**

Sídlo: Strojárska 2060/95, 069 01

Štatutárny zástupca: Ing. Daniela Galandová - primátorka mesta

IČO: 00323560

DIČ: 2020794666

IČ DPH: nie je platcom DPH

Bankové spojenie:

IBAN:

Telefón:

e - mail:

(ďalej len „objednávateľ“)

* 1. **Zhotoviteľ**: .

Sídlo:

IČO:

DIČ:

IČ DPH:

Štatutárny zástupca:

Zapísaný:

Bankové spojenie:

IBAN:

Telefón:

(ďalej len „zhotoviteľ“)

**II.**

**PREDMET PLNENIA**

2.1. Predmetom tejto zmluvy je záväzok zhotoviteľa vykonať dielo pre objednávateľa špecifikované v článku III. tejto zmluvy a záväzok objednávateľa vykonané dielo prevziať a zaplatiť zhotoviteľovi za vykonanie diela dohodnutú cenu podľa čl. V. tejto zmluvy.

**III.**

**DIELO**

3.1. Pre účely tejto zmluvy sa dielom rozumie „Tvorba dokumentárneho videa o projekte Snina – mesto pripravené na klimatickú zmenu pod názvom Think Smart Eco Snina“ v celkovej dĺžke 10 minút. (ďalej len **„dielo“**).

3.2. Zhotoviteľ pripraví (vrátane scenára a réžie) a vytvorí (vrátane réžie a kamery) a posprodukcie (vrátane strihu, hudby a titulkov v anglickom jazyku) farebné video o projekte „Snina - mesto pripravené na klimatickú zmenu“ v celkovej dĺžke 10 minút.

3.3. Projekt má investičné adaptívne opatrenia a niekoľko povinných aktivít, ktorými sú:

* Nový centrálny klimatický park na mieste tzv. brownfieldu pri základnej škole P. O. Hviezdoslava.
* Biotechnická revitalizácia námestia zvyšovaním podielu zelenej vegetácie, či umiestnením vodných prvkov drobnej architektúry, na ploche 1000 m2.
* Revitalizácia Historického parku pri kaštieli a parku pri Dome pokojnej staroby.
* Dažďové záhrady - vo vnútroblokoch sídlisk 1. mája, Kukučínova a Komenského; v areáloch Domova pokojnej staroby a Športovej haly T18; v areáloch materských škôl na ulici Palárikova, Kukučínova, Budovateľská a Čsl. Armády.
* Inštalácia zelených striech a tepelná izolácia budov materských škôl Dukelských hrdinov a Perečínska.
* Realizácia suchého poldra na Tarnavskom potoku pre protipovodňové a vodozádržné opatrenia.
* Vybudovania nabíjacej stanice pre elektrické vozidlá, ako aj nabíjacích staníc pre elektrické bicykle.
* Kompletná rekonštrukcia časti verejného osvetlenia RVO 07 na ul. Jesenského.
* Výsadba nových stromových alejí a stromoradí a zateplenie Športovej haly T18.
* Konferencie (zostávajúce dve)
* Pracovné stretnutia

3.4. Všetky uvedené aktivity v bode 3.3. sú obsahom diela a zhotoviteľ zachytí v diele aj stavebné práce a taktiež konečný výsledok v prípadne stretnutí a konferencií ich priebeh.

3.5. Zhotoviteľ bude pravidelné informovaný o aktivitách, ktoré bude potrebné zachytiť v dokumentárnom videu 7 dní vopred Mestským úradom Snina, oddelenie strategického rozvoja

**IV.**

**TERMÍN A MIESTO PLNENIA**

4.1. Zmluvné strany sa dohodli, že zhotoviteľ

1. ku dňu 31.12.2021 predloží prvé video z aktivít v roku 2021 v celkovej dĺžke 2 minúty a po predložení a odsúhlasení objednávateľom vystaví faktúru na ¼ sumy uvedenej v bode 5.2. tejto Zmluvy,
2. ku dňu 31.12.2022 predloží druhé video z aktivít v roku 2022 v celkovej dĺžke 3 minúty a po predložení a odsúhlasení objednávateľom vystaví faktúru na ¼ sumy uvedenej v bode 5.2. tejto Zmluvy,
3. ku dňu 31.12.2023 predloží tretie video z aktivít v roku 2023 v celkovej dĺžke 4 minúty a po predložení a odsúhlasení objednávateľom vystaví faktúru na ¼ sumy uvedenej v bode 5.2. tejto Zmluvy,
4. ku dňu 28.02.2024 predloží štvrté video z aktivít v roku 2024 ku 28.02.2024 v celkovej dĺžke 1 minúta.
5. po predložení a odsúhlasení posledného čiastkového videa objednávateľom, zhotoviteľ spojí do jedného videa všetky 4 čiastkové videá do jedného dokumentárneho videa aby vytvorili jedno ucelené dokumentárne video v trvaní 10 minút a po odsúhlasení objednávateľom vystaví faktúru na ¼ sumy uvedenej v bode 5.2 tejto Zmluvy.

4.2 Objednávateľ si vyhradzuje v prípade predĺženia dĺžky projektu, resp. ak by niektoré aktivity meškali a neboli ukončené pred predložením posledného videa, predĺženie lehoty dodania dokumentárneho videa tak aby boli v dokumentárnom videu zachytené všetky aktivity.

4.2 Zhotoviteľ je povinný dodať dielo na miesto plnenia: Mesto Snina, Mestský úrad, Strojárska 2060/95, 069 01 Snina.

**V.**

**CENA DIELA**

5.1. Cena za zhotovenie diela v rozsahu čl. III. tejto zmluvy predstavuje cenu najvýhodnejšej cenovej ponuky predloženej v rámci procesu verejného obstarávania realizovaného v súlade s § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.

5.2. Celková cena diela je stanovená vo výške:

cena bez DPH - EUR

DPH vo výške 20% - EUR

cena s DPH  **- EUR** (slovom: EUR).

**VI.**

**PLATOBNÉ PODMIENKY**

6.1. Cena za dielo bude fakturovaná na základe faktúr vystavených zhotoviteľom v súlade s bodom 4.1. tejto Zmluvy.

6.2. Podkladom pre vystavenie faktúry na zhotovenie diela bude protokol o prevzatí diela podpísaný objednávateľom aj zhotoviteľom. Fakturácia je podmienená vecným, kvalitatívnym a termínovým plnením v zmysle tejto zmluvy. Faktúra je uhradená dňom pripísania finančnej čiastky na účet zhotoviteľa.

6.3. Zhotoviteľ je oprávnený v prípade omeškania sa objednávateľa s dohodnutým termínom plnenia za dodanie diela si uplatňovať zmluvnú pokutu vo výške 0,03% z dlžnej sumy za každý deň omeškania.

6.4. Objednávateľ je oprávnený, v prípade omeškania sa zhotoviteľa s predložením projektovej dokumentácie si uplatňovať zmluvnú pokutu vo výške 0,03% z dlžnej sumy za každý deň omeškania.

6.5. Zhotoviteľ sa zaväzuje, že bez súhlasu objednávateľa nepostúpi svoje peňažné pohľadávky, ktoré vzniknú z tejto zmluvy iným, tretím osobám.

6.6. Zhotoviteľ berie na vedomie, že dielo je spolufinancované z Nórskych grantov a štátneho rozpočtu Slovenskej republiky.

6.7. Zhotoviteľ sa zaväzuje objednávateľovi nahradiť vzniknutú škodu a zaplatiť zmluvnú pokutu vo výške 1000,- EUR v prípade nedodržania podmienky úplného prístupu k účtovníctvu uvedenú v bode 8.5. tejto Zmluvy alebo sa preukáže, že pri získaní zákazky sa zhotoviteľ dopustil konania, ktoré je v Príručke(<https://minzp.sk/files/sekcia-enviromentalnych-projektov-programov/eeagrants/prirucka-prijimatela-1.1/prirucka-prijimatela-projektoveho-parnera-sk-klima_v-1-1.pdf>) označené ako kolúzne správanie, alebo iným nedovoleným spôsobom ovplyvnil výber úspešného uchádzača v prípade ak bude musieť objednávateľ v dôsledku týchto skutočností vrátiť poskytnutý projektový grant alebo jeho časť.

**VII.**

**ZODPOVEDNOSŤ ZA VADY**

7.1. Zhotoviteľ zodpovedá za to, že dielo zhotoví a dodá podľa platných technických a právnych predpisov a v zmysle podmienok tejto zmluvy, a že bude mať vlastnosti dojednané v tejto zmluve.

7.2. V prípade zistenia vád diela je objednávateľ oprávnený požadovať od zhotoviteľa bezplatné odstránenie vád diela. Zhotoviteľ sa zaväzuje prípadné vady odstrániť bez zbytočného odkladu po uplatnení oprávnenej reklamácie, najneskôr však do 30 dní od zistenia uplatnenia si nárokov z vád diela objednávateľom.

**VIII.**

**OSTATNÉ USTANOVENIA**

8.1. Zhotoviteľ bude informovať objednávateľa o stave rozpracovaného diela.

8.2. Zhotoviteľ bude pri vypracovávaní diela postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy.

8.3. Dielo aj jeho časť odovzdaná v súlade s bodom 4.1. tejto Zmluvy sa po odovzdaní stáva majetkom objednávateľa.

8.4 Vzhľadom ku skutočnosti, že predmet zákazky bude financovaný z nórskych grantov a štátneho rozpočtu Slovenskej republiky zhotoviteľ sa zaväzuje, že umožní všetkým kontrolným subjektom, vrátane Ministerstva životného prostredia Slovenskej republiky, Ministerstva investícií, regionálneho rozvoja a informatizácie Slovenskej republiky, Ministerstva financií Slovenskej republiky, Úradu pre finančný mechanizmus, Ministerstva zahraničných vecí Nórskeho kráľovstva, Výboru pre finančný mechanizmus, Úradu generálneho audítora Nórskeho kráľovstva a ďalším kontrolným orgánom a orgánom oprávneným na výkon kontroly v zmysle príslušných právnych predpisov SR, ako aj všetkým subjektom povereným týmito inštitúciami vykonať kontrolu dokladov súvisiacich s plnením tejto zmluvy, a to po celú dobu povinnej archivácie týchto dokumentov, určenou v súlade s platnými právnymi predpismi SR.

8.5. Zmluvné strany sú si vedomé, že zmluva, ako aj všetky jej prípadné dodatky, môže byť zverejnená na webovom sídle Ministerstva životného prostredia Slovenskej republiky.

8.6. Zhotoviteľ má právo odstúpiť od Zmluvy ku koncu kalendárneho roka po odovzdaní čiastočného diela ako je uvedené v bode 4.1. tejto Zmluvy a písomnom oznámení objednávateľovi 2 mesiace pred ukončením kalendárneho roka.

**IX.**

**ZÁVEREČNÉ USTANOVENIA**

9.1 Práva a povinnosti zmluvných strán touto zmluvou neupravené sa riadia ustanoveniami Obchodného zákonníka a ostatných všeobecne záväzných právnych predpisov Slovenskej republiky.

9.2. Táto zmluva je vypracovaná v štyroch vyhotoveniach. Každá strana obdrží po dve vyhotovenia.

9.3. Zmluva nadobúda platnosť dňom podpísania oboma zmluvnými stranami a účinnosť dňom nasledujúcim po dni zverejnenia zmluvy objednávateľom na jeho webovom sídle.

9.4. Zmluvu je možné meniť alebo dopĺňať len vo forme písomných dodatkov podpísaných obidvoma zmluvnými stranami.

9.5. Zmluvné strany týmto vyhlasujú, že táto zmluva zodpovedá ich slobodnej vôli, uzatvárajú ju dobrovoľne a na znak súhlasu s jej obsahom ju podpisujú.

Snina dňa ....................... V ................... dňa .........................

Za objednávateľa: Za zhotoviteľa:

.................................................... .........................................................

Ing. Daniela Galandová - primátorka mesta